Россиялъул информалатазул цояз гьатIан къоялда лъазабуна Журналистазул ва информалатазул хIалтIухъабазул профессионалияб цолъи гIуцIиялъул хIакъалъулъ. Цолъиялъул гIахьалчагIилъун лъугьунел руго «Медиазонаялъул», РБКаялъул, «Новая газетаялъул», «Слоналъул» ва цогидал СМИязул хIалтIухъаби.
Профессионалияб цолъиялъул уставалда рекъон, хIукму къабул гьабиялъе гIолеб буго гьаркьазул аслияб къадар. ГIуцIиялде лъугьиналъе гIолеб буго гьелъул гIахьалчагIазул кIигоясул рекомендация.